Škoda 31Tr SOR

Škoda 31Tr SOR je kĺbový nízkopodlažný trolejbus vyrábaný v spolupráci podnikov Škoda Electric (elektrická výzbroj a kompletizácia) a SOR Libchavy, ktorý dodáva karosérie vychádzajúce z autobusu SOR NB 18.

Dejiny 
Celkom 13 trolejbusov 31Tr bolo v rokoch 20112013 dodaných do Hradca Králové. Dopravní podnik města Hradce Králové je objednal v septembri 2010 spoločne s ďalšími 18 vozmi štandardnej dĺžky typu Škoda 30Tr SOR. Prvý voz bol v Škode dokončený na konci roka 2010 a 16. decembra toho roku vykonal prvé skúšobné jazdy v Plzni. Do Hradca Králové bol prvý trolejbus 31Tr dodaný 8. marca 2011, 11 vozov bolo verejnosti slávnostne predstavených na mestskom termináli MHD 4. apríla 2011, do pravidelnej prevádzky na linkách č. 1 a 2 boli nasadené o deň neskôr. Všetky vozy dostala mená rozprávkových postavičiek (č. 61 Rákosníček, č. 62 Rumcajs, č. 63 Fifinka, č. 64 Krteček, č. 65 Křemílek, č. 66 Cipísek, č. 67 Hurvínek, č. 68 Špagetka, č. 69 Škubánek, č. 70 Amálka, č. 71 Mánička). Zvyšné dva objednané vozy 31Tr (č. 72 Lichotníček a č. 73 Zlatý pavouček) boli dodané v prvom polroku 2013.

Dopravný podnik mesta Prešov mal podľa rámcovej zmluvy získať medzi rokmi 2011 a 2014 až 15 trolejbusov Škoda 31Tr SOR. Prvý z nich bol do osobnej prevádzky zaradený 11. októbra 2011, kedy vyšiel na linku č. 38. V roku 2016 podpísal Dopravný podnik mesta Prešov zmluvu na dodávku ďalších 10 trolejbusov, tentoraz s klimatizáciou salónu pre cestujúcich, ktoré boli dodané v rokoch 2016 až 2017. V roku 2020 využil prešovský podnik opciu na obstaranie ďalších šiestich vozov 31Tr.

Desať vozov 31Tr malo byť podľa zmluvy z roku 2012 dodaných Dopravnému podniku mesta Žiliny do štyroch rokov od uzatvorenia zmluvy. Prvých sedem ich bolo uvedených do prevádzky v decembri 2012, ôsmy voz bol dodaný o rok neskôr a do prevádzky zaradený 14. januára 2014.

Celkom 50 trolejbusov typu Škoda 31Tr SOR zakúpil v rokoch 2014 a 2015 Dopravný podnik Bratislava, pričom vozidlá disponujú aj klimatizáciou salónu pre cestujúcich. Ďalších 20 vozidiel objednal DPB pre rok 2015 na základe opcie.

Typ 31Tr zakúpil v počte 30 kusov aj Dopravní podnik města Brna. Vozidlá v celkovej hodnote 395 miliónov korún boli dodané v prvej polovici roka 2015.

Na jeseň 2015 dodala Škoda tri trolejbusy tohto typu do Banskej Bystrici.

Dodávky trolejbusov

Referencie 

 

31Tr
Trolejbusy SOR